title: Žėrnīnė
text: Žėrnīnė ī tuokė zopė, katra taisa ėš žėrniu. Anā rēk ėš vakara ožmerktė žėrniu, ka anėi ėšbrinktom. Paskom anūs verd sīkiom so bolbėm, markās, ided cėboliu, pėpėru, babkas (laura) lapu, droskas. Ka žėrnē palaid sava tėrštėma, zopė palėik tuokis motėnīs. Žėrnīnė oždara paprastās zopiu oždarās: kresnuom aba taukās, smetuona, lašėnokās. Jied žėrnīnė so rogėnė douna. Ta ī dėdlē suotė ė lėngvā pataisuoma zopė.